**Afvikling af træning og Kamp i Espergærde IF Fodbold pr 17. april 2021**

Træning og kampe kan indtil videre afvikles på følgende måde i EIF. Denne vejledning vil bliver opdateret når Corona reglerne opdateres.

1. En træning eller kamp kan maksimalt bestå af 50 personer. Denne gruppe består af spillere, trænere, andre ledere og dommere.
2. Alle trænere/ledere der er en del af en trænings eller kampgruppe, skal være registrerede i Kluboffice som ledere i EIF, og skal være tilknyttet Kampklar for det pågældende hold.
3. Hver trænings- og/eller kampgruppe, skal være adskildt med mindst 2 meter til den næste gruppe. Adskildelsen skal være tydeligt markeret med toppe.
4. Vi vil forsøge at sprede kampe så meget som muligt, så der fx ikke er to 8-mands kampe på samme bane.
5. Der må ikke afvikles ungdomskampe tirsdag eller torsdag i tidsrummet 18.30-20.00.
6. Undgå at lægge kampe på hverdage i de tider hvor der er mange til træning. Det gør det svært at adskille trænings- og kampgrupperne.
7. Der må ikke være tilskuere til træning eller kamp.
8. Hvis der samler sig tilskuere til en kamp eller en træning, så skal de arrangerende trænere bede dem om at forlade området.
9. Vi har ikke myndighed til at bortvise nogen fra anlægget, men kan udelukkende opfordre folk til at overholde reglerne. Vi kan kontakte politiet på 113 og gøre opmærksom på at reglerne ikke overholdes.
10. Der kan stå forældre eller tilskuere udenfor hegnet til kunstgræsbanen. Det er at betragte som offentligt område, og det er ikke EIF’s ansvar at håndhæve reglerne der.
11. Vi skal ikke bede folk om at flytte sig fra områder udenfor anlægget. Det gælder fx for de bevoksede områder og løbestien rundt om banerne. Vi skal heller ikke bede folk der går en tur på banerne om at forlade området. Vi har heller ikke myndighed til at gøre det.
12. Vi forlanger ikke af vores spillere, trænere, mv, at de skal have negative coronatests for at komme til træning eller kampe. Nogle få andre klubber gør det, men vi gør ikke. Det er heller ikke et krav eller en anbefaling fra DBU.
13. Omklædingsrummene bliver åbnede for kortvarigt ophold. Vi anbefaler stadig at alle klæder om hjemmefra, men man kan benytte rummene om nødvendigt. Her gælder de almindelige opholdskrav. Der står på rummene hvor mange der kan være i hvert rum.
14. Bruserummene kan ikke benyttes. Man kan ikke bade i klubben.
15. Toiletterne ved omklædningsrummene kan benyttes.
16. Politiet kan give bøder til alle der overtræder reglerne. Det er de enkelte spillere eller ledere der hæfter for en eventuel overtrædelse.
17. De almindelige regler for forsamling, afstand, hygiene, mm, gælder i øvrigt for alle der benytter det kommunale anlæg.